نیویارک (آن لائن) مقبوضہ کشمیر اٹ انسانی حق آتا حالیت آتا گڑتی آ او آئی سی رابطہ گروپ نا باسک آک رابطہ کریر، کل باسک آک وادی کشمیر نا حالیت آ اُست ہسونی نا درشانی ءِ کرسا جہانی برادری آن زو اس نوٹس ہلنگ نا خواست کریر۔ در ملکی خبر رساں ادارہ نا رداٹ جموں و کشمیر آ او آئی سی رابطہ گروپ نا دیوان اٹ پاکستان نا مستقل مندوب، منیر اکرم و سعودی عرب، نائجریا و آذربائیجان نا مستقل نمائندہ غاک بشخ ہلکر۔ او آئی سی سکرٹری جنرل نا نمائندگی اقوام متحدہ ٹی او آئی سی آبزرور مشن نا مستقل نمائندہ، سلاہکار آگشین مہدیئیف کرے۔ باسک آک جموں و کشمیر وکنٹرول لائن آ انسانی حق آتا پامالی و انسانی حالیت آتیٹی خرابی ٹی مروک آ پیشرفت آتا جاچ ءِ ہلک۔
